**PREDLOG**

**EVA: 2020-2611-0062**

|  |
| --- |
| ZAKON O IZPLAČILU NEIZPLAČANEGA DODATKA ZA POMOČ IN POSTREŽBO |
| I. UVOD |
| 1. OCENA STANJA IN RAZLOGI ZA SPREJEM PREDLOGA ZAKONA |
| Zakon o pokojninskem in invalidskem zavarovanju (Uradni list RS, št. 109/06 – uradno prečiščeno besedilo, 114/06 – ZUTPG, 10/08 – ZVarDod, 98/09 – ZIUZGK, 38/10 – ZUKN, 61/10 – ZsVarPre, 79/10 – ZPKDPIZ, 94/10 – ZIU, 94/11 – odl. US, 105/11 – odl. US, 110/11 – ZDIU12, 40/12 – ZUJF, 96/12 – ZPIZ-2 in 9/17 – odl. US, v nadaljnjem besedilu: ZPIZ-1), ki je bil sprejet v letu 1999, je v petem odstavku 138. člena določal, da imajo pravico do dodatka za pomoč in postrežbo tudi slepe osebe, ki so zdravstveno zavarovane po drugem zavarovancu Zavoda za pokojninsko in invalidsko zavarovanje Slovenije (v nadaljnjem besedilu: zavod) oziroma po upokojencu. V 446. členu je ta zakon določal, da se med drugimi tudi določba petega odstavka 138. člena začne uporabljati 1. januarja 2003.ZPIZ-1 je nadalje v 142. členu določal, da če pridobi upravičenec pravico do dodatka za pomoč in postrežbo po tem zakonu in pravico do tega dodatka po drugih predpisih, lahko uživa le eno od obeh pravic, ki si jo sam izbere.Dodatek za pomoč in postrežbo po ZPIZ-1 za slepe osebe, ki so zdravstveno zavarovane po drugem zavarovancu zavoda oziroma po upokojencu, se je uveljavil v letu 2003. Zakon o starševskem varstvu in družinskih prejemkih (Uradni list RS, št. 110/06 – uradno prečiščeno besedilo, 114/06 – ZUTPG, 10/08, 62/10 – ZUPJS, 99/13 – ZSVarPre-C in 26/14 – ZSDP-1; v nadaljnjem besedilu: ZSDP) je pravico do dodatka za nego otroka urejal v 80. členu.Zdaj veljavni Zakon o starševskem varstvu in družinskih prejemkih (Uradni list RS, št. 26/14 in 90/15, 75/17 – ZUPJS-G, 14/18 in 81/19, v nadaljnjem besedilu: ZSDP-1) v 79. členu določa, da je dodatek za nego otroka denarni dodatek za otroka, ki potrebuje posebno nego in varstvo, in je namenjen kritju povečanih življenjskih stroškov, ki jih ima družina pri preživljanju in negi takega otroka. Višina dodatka za nego otroka zaradi povišanih življenjskih stroškov je 102,40 evra mesečno. Za otroke s težko ali funkcionalno težko motnjo v duševnem razvoju ali za otroke z določenimi boleznimi s seznama hudih bolezni, ki ga določi minister na predlog pediatrične klinike, ki potrebujejo posebno nego in varstvo, znaša dodatek 204,80 evra. O pravici do dodatka se odloči na podlagi mnenja zdravniške komisije, ki pripravi mnenje v vsakem posamičnem konkretnem primeru. ZSDP, ki je veljal do 28. aprila 2014, je določal, da pravica do dodatka za nego otroka traja za obdobje, ko se otroku zagotavlja posebno varstvo zaradi zdravstvenih razlogov oziroma do 18. leta, po tej starosti pa, če se šola, dokler ima status učenca, dijaka, vajenca ali študenta, vendar najdlje do dopolnjenega 26. leta starosti. Izjemoma se za otroka šteje tudi oseba po tej starosti, če traja njeno šolanje na visoki stopnji pet ali šest let ali če oseba zaradi daljše bolezni ali poškodbe ali služenja vojaškega roka med šolanjem ni končala šolanja v predpisanem roku. Status otroka se podaljša za toliko časa, kolikor se je šolanje zaradi teh razlogov podaljšalo.Po Zakonu o pokojninskem in invalidskem zavarovanju (Uradni list RS, št. 96/12, 39/13, 99/13 – ZSVarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD, 102/15, 23/17, 40/17, 65/17, 28/19, 75/19, 139/20 in 189-ZFRO; v nadaljnjem besedilu: ZPIZ-2) je dodatek za pomoč in postrežbo pravica iz obveznega pokojninskega in invalidskega zavarovanja, ki ni odvisna od premoženjskih razmer upravičenca.Dodatek za pomoč in postrežbo je mesečni denarni prejemek, s katerim upravičenec poravnava stroške, nastale zaradi trajnih sprememb v zdravstvenem stanju, zaradi katerih ne more zadovoljevati osnovnih življenjskih potreb in zato nujno in stalno potrebuje tujo nego in pomoč.V nadaljevanju opisujemo kronološki potek uveljavljanja/pridobitve pravice do dodatka za nego otroka in dodatka za pomoč in postrežbo.Dodatek za pomoč in postrežbo po ZPIZ-1 se je uveljavil v letu 2002 z začetkom uporabe 1. januarja 2003. Zavod je 24. decembra 2002 predložil razlago, da gre v primeru pravice do dodatka za pomoč in postrežbo za slepe otroke po ZPIZ-1 in pravice do dodatka za nego otroka po ZSDP za izbiro, torej da lahko upravičenec – otrok uživa le eno pravico.Dne 12. februarja 2003 je bila ta razlaga poslana tudi vsem centrom za socialno delo. Razlaga je temeljila na določbi 142. člena ZPIZ-1 (v ZPIZ-2 je enaka določba v 104. členu), ki je določala, da če pridobi upravičenec pravico do dodatka za pomoč in postrežbo po tem zakonu in drugih predpisih, lahko uživa le eno od obeh pravic, ki si jo sam izbere.Višje delovno in socialno sodišče je v obrazložitvi sodbe z opr. št. Psp 92/2012 zapisalo, da je pravica do dodatka za nego otroka pravica staršev in posredno otroka, pravica do dodatka za pomoč in postrežbo pa je osebna pravica, ki jo pridobijo slepe osebe, torej otroci.Dne 16. junija 2015 je bilo po usklajevanju med direktoratoma za družino in delovna razmerja in pravice iz dela pri Ministrstvu za delo, družino, socialne zadeve in enake možnosti (v nadaljnjem besedilu: MDDSZ) ter zavodom sprejeto stališče, da staršem ni več treba izbirati med pravico do dodatka za nego otroka in pravico do dodatka za pomoč in postrežbo.Na MDDSZ so se obrnili upravičenci – družine, ki so uveljavili pravico do dodatka za nego otroka, in ne pravice do dodatka za pomoč in postrežbo. Za vzpostavitev enakosti med posamezniki, ki so prejemali dodatek za nego otroka, ter posamezniki, ki so prejemali dodatek za pomoč in postrežbo, je treba vzpostaviti zakonsko podlago, da se tudi slepim osebam, ki v preteklosti niso prejemale dodatka za pomoč in postrežbo, ker so se starši zanje odločili uveljavljati dodatek za nego otroka, izplača neizplačani dodatek za pomoč in postrežbo, če so zanj izpolnjevale pogoje v obdobju od 1. januarja 2003 do 31. decembra 2016, dodatka za pomoč in postrežbo pa niso prejele, ker so starši prejemali dodatek za nego otroka. Predlog zakona je torej pripravljen po vzoru Zakona o izplačilu neizplačanega dodatka za nego otroka (Uradni list RS, št. 72/19; v nadaljnjem besedilu: ZINDNO), saj gre za družine v primerljivih položajih, ki pa jih veljavna zakonodaja različno obravnava. V ZINDNO namreč ni podlage za neizplačilo v primeru, ko se je starš odločil uveljaviti dodatek za nego otroka, in ne dodatka za pomoč in postrežbo. S predlogom zakona se tako vzpostavlja zakonska podlaga za izplačilo neizplačanih dodatkov za pomoč in postrežbo za slepe osebe, ki so bile zdravstveno zavarovane po zavarovancu zavoda in v obdobju od 1. januarja 2003 do 31. decembra 2016 niso bile upravičene do tega dodatka zato, ker so njihovi starši prejemali dodatek za nego otroka. |
| 2. CILJI, NAČELA IN POGLAVITNE REŠITVE PREDLOGA ZAKONA |
| 2.1 Cilji |
| Cilj predloga zakona je vzpostavitev zakonske podlage za izplačilo neizplačanih dodatkov za pomoč in postrežbo za slepe osebe, ki so bile zdravstveno zavarovane po zavarovancu Zavoda za pokojninsko in invalidsko zavarovanje Slovenije v obdobju od 1. januarja 2003 do 31. decembra 2016 in v tem času niso bile upravičene do tega dodatka zato, ker so njihovi starši prejemali dodatek za nego otroka po Zakonu o starševskem varstvu in družinskih prejemkih (Uradni list RS, št. 110/06 – uradno prečiščeno besedilo, 114/06 – ZUTPG, 10/08, 62/10 – ZUPJS, 99/13 – ZSVarPre-C in 26/14 – ZSDP-1). |
| 2.2 Načela |
| Pri pripravi predloga zakona je upoštevano načelo socialne države in varstva šibkejših, saj je omogočeno izplačilo dodatka za pomoč in postrežbo za nazaj v primerih, ko osebe do te pravice niso bile upravičene, ker so prejemale dodatek za nego otroka po Zakonu o starševskem varstvu in družinskih prejemkih (Uradni list RS, št. 110/06 – uradno prečiščeno besedilo, 114/06 – ZUTPG, 10/08, 62/10 – ZUPJS, 99/13 – ZSVarPre-C in 26/14 – ZSDP-1).Upoštevano je tudi načelo enakosti, saj se s predlogom zakona izenačujejo družine, ki so se v preteklosti odločile uveljaviti dodatek za nego otroka, in ne dodatka za pomoč in postrežbo, ter družine, ki so se odločile za uveljavljanje dodatka za pomoč in postrežbo, in ne za uveljavljanje dodatka za nego otroka in jim je pravico do izplačila neizplačanega dodatka že priznal ZINDNO. |
| 2.3 Poglavitne rešitve |
| S predlaganim zakonom se ureja izplačilo neizplačanih dodatkov za pomoč in postrežbo, do katerih so bile upravičene družine, ki so se odločile uveljaviti dodatek za nego otroka, in ne dodatka za pomoč in postrežbo. |
| 3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA |
| Predlog zakona ima finančne posledice za državni proračun. Ocenjuje se, da bo za izplačilo neizplačanega dodatka za pomoč in postrežbo v letu 2021 potrebnih približno 1,5 milijona evrov. Sprejetje zakona nima vpliva na druga javna finančna sredstva. |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET |
| Sredstva so zagotovljena v državnem proračunu za leto 2021. Sredstva so zagotovljena v finančnem načrtu Ministrstva za finance na PP6396.   |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE |
| Ker gre za ureditev, ki je specifična za Republiko Slovenijo, primerjalno pravni pregled ni mogoč. Predlog zakona tudi ni predmet usklajevanja s pravnim redom Evropske unije. |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic a) v postopkih oziroma poslovanju javne uprave ali pravosodnih organov:  |
| Predlog zakona določa izplačilo neizplačanih dodatkov za pomoč in postrežbo. Navedeno bo povzročilo upravne postopke na prvi in drugi stopnji, ki jih bo vodil in odločal o njih zavod.**b) pri obveznostih strank do javne uprave ali pravosodnih organov:**Za uveljavljanje pravice do izplačila neizplačanega dodatka bodo morale stranke podati vlogo.  |
| 6.2 Presoja posledic za okolje, vključno s prostorskimi in varstvenimi vidiki, in sicer za: |
| Predlog zakona nima posledic za okolje. |
| 6.3 Presoja posledic za gospodarstvo, in sicer za: |
|  Predlog zakona nima posledic za gospodarstvo.  |
| 6.4 Presoja posledic za socialno področje, in sicer za: |
| S predlogom zakona se izboljšuje socialni položaj upravičencev po tem zakonu.  |
| 6.5 Presoja posledic za dokumente razvojnega načrtovanja, in sicer za: |
| Predlog zakona ne bo imel posledic za nacionalne dokumente razvojnega načrtovanja, razvojne politike ali razvojne dokumente Evropske unije in mednarodnih organizacij.**6.6 Presoja posledic za druga področja**Predlog zakona nima posledic za druga področja.  |
| 6.7 Izvajanje sprejetega predpisa: |
| Ta zakon začne veljati petnajst dni po objavi v Uradnem listu Republike Slovenije. |
| 6.8 Druge pomembne okoliščine v zvezi z vprašanji, ki jih ureja predlog zakonaPoleg navedb v obrazložitvah ni drugih pomembnih okoliščin. 7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:Dne 21. decembra 2020 je bil predlog zakona objavljen na portalu e-demokracija. – Društvo Vesele nogice je zahtevalo, da se predlagano obdobje od 1. januarja 2003 do 31. decembra 2016, ko naj bi bili upravičenci v skladu s predlogom ZINDPP upravičeni do izplačila neizplačanega dodatka za pomoč in postrežbo slepe osebe, razširi še na obdobje po 31. decembru 2016, saj menijo, da nekateri upravičenci tudi po tem datumu niso uveljavljali pravice oziroma niso bili seznanjeni z dejstvom, da jim ta pravica pripada. Hkrati menijo, da je sporna določba, da upravičencem ne pripadajo zamudne obresti za neizplačana sredstva.– Socialna zbornica Slovenije sprejetje zakona podpira, vendar pa je predlagala, naj se pri tem določi ustreznejša višina poračuna dodatka za pomoč in postrežbo, ki naj bi znašala enako kakor veljavna višina dodatka za pomoč in postrežbo.– Zveza društev slepih in slabovidnih Slovenije ter Nacionalni svet invalidskih organizacij Slovenije menita, da je predlog zakona nepopolno obrazložen in da ni naveden pravi razlog za njegovo sprejetje. Že v postopku sprejemanja ZINDNO naj bi namreč starši slepih otrok poudarjali, da obstajajo družine, ki zaradi prejemanja dodatka za nego otroka niso prejemale dodatka za pomoč in postrežbo. Takrat ministrstvo ni upoštevalo teh opozoril in zdaj po mnenju navedenih organizacij popravlja napako za nazaj. Vprašljiva se jim zdi tudi določba, po kateri naj bi se upravičencu izplačal neizplačani dodatek za pomoč in postrežbo za nazaj v višini dodatka za pomoč in postrežbo v posameznem obdobju, za katerega bo posameznik prejel poračun tega dodatka, zaradi česar naj bi bili upravičenci zelo prikrajšani.– Zagovornik načela enakosti je pripravljavcu predloga zakona priporočil, naj predlog čim prej predloži v sprejetje Vladi RS, ta pa nato v zakonodajni postopek v Državni zbor RS. Zagovornik tudi priporoča, naj se upravičencem po sprejetju ZINDPP v praksi zagotovi polna dostopnost postopkov uveljavljanja pravice do izplačila neizplačanega dodatka za pomoč in postrežbo ter po potrebi dodatno informiranje in podpora pri tem njim, njihovim staršem in skrbnikom. – Zveza društev upokojencev Slovenije (v nadaljnjem besedilu: ZDUS) meni, da bi se morala pokojninska zakonodaja reševati sistemsko, in ne delno z namenom, da bi zadostila pritiskom določene skupine posameznikov, ki do izplačila dodatka za pomoč in postrežbo v določenem obdobju sploh ni bila upravičena. Slepe osebe, ki so bile zdravstveno zavarovane po zavarovancu zavoda, v obdobju od 1. januarja 2003 do 31. decembra 2016 po mnenju ZDUS namreč niso bile upravičene do dodatka za pomoč in postrežbo iz razloga, ker so njihovi starši prejemali dodatek za nego otroka. Razumejo, da so otroci in starši zelo prizadeti zaradi slabovidnosti oziroma slepote, vendar navajajo, da obstajajo še številne druge skupine otrok, ki so prizadete zaradi drugih redkih bolezni in poškodb, pa nimajo pravice do dodatka za pomoč in postrežbo po predpisih, ki urejajo pokojninsko in invalidsko zavarovanje. Na področju pokojninskega in invalidskega zavarovanja po mnenju ZDUS obstaja več drugih nerešenih, vendar za upokojence nujnih vsebin, ki bi jih bilo treba čim prej sprejeti, in sicer:• Takojšnja izredna uskladitev pokojnin v višini 3,5 odstotka pokojnine zaradi nevaloriziranih oziroma premalo valoriziranih pokojnin od leta 2010 do konca leta 2015.• Zvišanje dela vdovske pokojnine s sedanjih 15odstotkov na 25 odstotkov vdovske pokojnine. • Redna vsakoletna valorizacija dodatka za pomoč in postrežbo, ki že od leta 2013, z izjemo leta 2019, ni bil valoriziran.• Redna valorizacija invalidnin za telesno okvaro, ki prav tako niso bile valorizirane, in priznanje pravic do invalidnin za novonastale telesne okvare. • Pokojnine, priznane in odmerjene do uveljavitve spremembe 37. člena ZPIZ-2, ki določa zvišanje odmernega odstotka, se ob vsakokratnem zvišanju odstotka odmere pokojnine z ustrezno izredno uskladitvijo zvišajo za odstotek, ki zagotavlja primerljivost njihove višine z višino pokojnin, odmerjenih po spremembi 37. člena glede na višino dopolnjene pokojninske dobe.Bistvena mnenja, predlogi in pripombe, ki niso bili upoštevani, ter razlogi za neupoštevanje:Pripravljavec zakona je temeljito preučil vse pripombe in predloge tako fizičnih oseb kakor tudi predstavnikov strokovne javnosti ter nekatere od njih tudi upošteval. Ni pa bilo mogoče upoštevati vseh pripomb in predlogov, ki so bili podani v okviru javne razprave glede predloga zakona, predvsem iz razloga, ker so se nanašali na vsebine, ki niso predmet sprememb tega zakona, ter na vprašanja, ki z vsebino zakona niso povezana.Glavne pripombe in predlogi iz javne razprave so se sicer nanašali na:* določitev višine izplačila neizplačanega dodatka za pomoč in postrežbo za nazaj.

**8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN O ZNESKU PLAČILA ZA TA NAMEN:**Pri pripravi predloga zakona ni sodeloval zunanji strokovnjak oziroma pravna oseba. 9. NAVEDBA PREDSTAVNIKOV PREDLAGATELJA, KI BODO SODELOVALI PRI DELU DRŽAVNEGA ZBORA IN DELOVNIH TELES |
| - Janez Cigler Kralj, minister,- mag. Cveto Uršič, državni sekretar,- Mateja Ribič, državna sekretarka,- mag. Katja Rihar Bajuk, generalna direktorica. |
| II. BESEDILO ČLENOV1. člen

(vsebina zakona)Ta zakon ureja pravico do izplačila neizplačanega dodatka za pomoč in postrežbo, do katerega bi bil upravičen upravičenec oziroma upravičenka (v nadaljnjem besedilu: upravičenec) po Zakonu o pokojninskem in invalidskem zavarovanju (Uradni list RS, št. [96/12](http://www.uradni-list.si/1/objava.jsp?sop=2012-01-3693), [39/13](http://www.uradni-list.si/1/objava.jsp?sop=2013-01-1516), [99/13](http://www.uradni-list.si/1/objava.jsp?sop=2013-01-3549) – ZSVarPre-C, [101/13](http://www.uradni-list.si/1/objava.jsp?sop=2013-01-3675) – ZIPRS1415, [44/14](http://www.uradni-list.si/1/objava.jsp?sop=2014-01-1808) – ORZPIZ206, [85/14](http://www.uradni-list.si/1/objava.jsp?sop=2014-01-3442) – ZUJF-B, [95/14](http://www.uradni-list.si/1/objava.jsp?sop=2014-01-3951) – ZUJF-C, [90/15](http://www.uradni-list.si/1/objava.jsp?sop=2015-01-3499) – ZIUPTD, [102/15](http://www.uradni-list.si/1/objava.jsp?sop=2015-01-4087), [23/17](http://www.uradni-list.si/1/objava.jsp?sop=2017-01-1209), [40/17](http://www.uradni-list.si/1/objava.jsp?sop=2017-01-2004), [65/17](http://www.uradni-list.si/1/objava.jsp?sop=2017-01-3064), [28/19](http://www.uradni-list.si/1/objava.jsp?sop=2019-01-1328), [75/19](http://www.uradni-list.si/1/objava.jsp?sop=2019-01-3306), [139/20](http://www.uradni-list.si/1/objava.jsp?sop=2020-01-2448) in 189/20 – ZFRO; v nadaljnjem besedilu: ZPIZ-2) in po Zakonu o pokojninskem in invalidskem zavarovanju (Uradni list RS, št. [109/06](http://www.uradni-list.si/1/objava.jsp?sop=2006-01-4646) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [10/08](http://www.uradni-list.si/1/objava.jsp?sop=2008-01-0305) – ZVarDod, [98/09](http://www.uradni-list.si/1/objava.jsp?sop=2009-01-4285) – ZIUZGK, [38/10](http://www.uradni-list.si/1/objava.jsp?sop=2010-01-1847) – ZUKN, [61/10](http://www.uradni-list.si/1/objava.jsp?sop=2010-01-3350) – ZSVarPre, [79/10](http://www.uradni-list.si/1/objava.jsp?sop=2010-01-4265) – ZPKDPIZ, [94/10](http://www.uradni-list.si/1/objava.jsp?sop=2010-01-4935) – ZIU, [94/11](http://www.uradni-list.si/1/objava.jsp?sop=2011-01-4010) – odl. US, [105/11](http://www.uradni-list.si/1/objava.jsp?sop=2011-01-4612) – odl. US, [110/11](http://www.uradni-list.si/1/objava.jsp?sop=2011-01-4999) – ZDIU12, [40/12](http://www.uradni-list.si/1/objava.jsp?sop=2012-01-1700) – ZUJF, [96/12](http://www.uradni-list.si/1/objava.jsp?sop=2012-01-3693) – ZPIZ-2 in [9/17](http://www.uradni-list.si/1/objava.jsp?sop=2017-01-0418) – odl. US; v nadaljnjem besedilu: ZPIZ-1), če eden od njegovih staršev ali druga oseba ne bi prejemal dodatka za nego otroka v skladu z zakonom, ki ureja starševsko varstvo in družinske prejemke. 1. člen

(upravičenec)Upravičenec do izplačila neizplačanega dodatka za pomoč in postrežbo je slepa oseba, ki je bila zdravstveno zavarovana po drugem zavarovancu Zavoda za pokojninsko in invalidsko zavarovanje Slovenije (v nadaljnjem besedilu: zavod) ali po upokojencu v skladu z ZPIZ-1 in ZPIZ-2 in je izpolnjevala pogoje iz 3. člena tega zakona. 1. člen

(pogoji, obdobje upravičenosti in višina dodatka)1. Upravičencu se pravica do izplačila neizplačanega dodatka za pomoč in postrežbo prizna, če je kadar koli v obdobju med 1. januarjem 2003 in 31. decembrom 2016 v skladu z ZPIZ-1 in ZPIZ-2 izpolnjeval pogoje za pridobitev pravice do dodatka za pomoč in postrežbo, vendar ga ni prejemal, ker je eden od njegovih staršev ali druga oseba prejemal oziroma prejemala dodatek za nego otroka v skladu z zakonom, ki ureja starševsko varstvo in družinske prejemke.
2. Upravičencu za vsak mesec, ko je izpolnjeval pogoje iz prejšnjega člena, pripada znesek dodatka za pomoč in postrežbo v višini 300 eurov. Upravičencu za neizplačani dodatek za pomoč in postrežbo ne pripadajo zamudne obresti.
3. člen

 (postopek uveljavljanja in izplačilo)1. Postopek za priznanje pravice do izplačila neizplačanega dodatka za pomoč in postrežbo po tem zakonu se na podlagi vloge upravičenca začne pri zavodu. Zavod odloči na podlagi izvedenskega mnenja izvedenskih organov zavoda o potrebi po stalni pomoči in postrežbi v skladu z ZPIZ-2.
2. Upravičenec vloži vlogo za uveljavitev pravice do izplačila neizplačanega dodatka za pomoč in postrežbo v enem letu od uveljavitve tega zakona. V primeru smrti upravičenca lahko vložijo vlogo za uveljavitev pravice do izplačila neizplačanega dodatka za pomoč in postrežbo njegovi pravni nasledniki.
3. Pravica do izplačila neizplačanega dodatka za pomoč in postrežbo se uveljavlja pri zavodu po ZPIZ-2, če s tem zakonom ni določeno drugače.
4. Neizplačani dodatek za pomoč in postrežbo po tem zakonu izplačuje zavod.
5. člen

(zagotovitev sredstev)Sredstva za izplačila po tem zakonu se zagotovijo v proračunu Republike Slovenije.1. člen

(izključitev iz dohodkov)1. Ne glede na določbe zakona, ki ureja uveljavljanje pravic iz javnih sredstev, se izplačila po tem zakonu ne štejejo v dohodek, ki se upošteva pri uveljavljanju pravic iz javnih sredstev.
2. Ne glede na določbe zakona, ki ureja dohodnino, se od izplačil, izplačanih po tem zakonu, dohodnina ne plača.
3. člen

(zbirka podatkov)(1) Zavod za namen odločanja o upravičenosti do izplačila neizplačanega dodatka za pomoč in postrežbo po tem zakonu pridobiva in nadalje obdeluje potrebne podatke o uživalcih pravic po tem zakonu brez njihove predhodne pisne privolitve iz evidenc, ki se vodijo na podlagi zakona, vključno s podatki, ki so davčna tajnost. Zavod pridobiva podatke, ki jih vodi v skladu z zakonom, ki ureja starševsko varstvo in družinske prejemke, od ministrstva, pristojnega za delo.(2) Podatke iz prejšnjega odstavka zavod pridobiva tudi o družinskih članih zavarovancev in uživalcih pravic po tem zakonu, če so ti potrebni za ugotavljanje pravic in obveznosti uživalcev pravic po tem zakonu.(3) Glede vprašanj v zvezi z obdelovanjem, sporočanjem in varstvom podatkov iz prejšnjega odstavka se uporablja zakon, ki ureja pokojninsko in invalidsko zavarovanje.(4) Podatki iz zbirke podatkov iz prvega odstavka tega člena se hranijo pet let po pravnomočnosti odločitve o izplačilu neizplačanega dodatka za pomoč in postrežbo.KONČNA DOLOČBA1. člen

(začetek veljavnosti)Ta zakon začne veljati petnajsti dan po objavi v Uradnem listu Republike Slovenije. |
| III. OBRAZLOŽITEV |
| **K 1. členu**Prvi člen določa vsebino in področje pravnega urejanja. Z novim zakonom se ureja izplačilo neizplačanega dodatka za pomoč in postrežbo za upravičence, ki jih določa drugi člen tega zakona.**K 2. členu** Drugi člen novega zakona določa upravičence za izplačilo neizplačanega dodatka za pomoč in postrežbo. Upravičenec za izplačilo neizplačanega dodatka za pomoč in postrežbo je slepa oseba, ki je bila zdravstveno zavarovana po drugem zavarovancu zavoda ali upokojencu in je izpolnjevala pogoje za pridobitev dodatka za pomoč in postrežbo, vendar do njega ni bila upravičena, ker je eden od staršev prejemal dodatek za nego otroka. **K 3. členu** V tretjem členu zakona je določeno obdobje, za katero se lahko prizna izplačilo neizplačanega dodatka za pomoč in postrežbo. Upravičenec je upravičen do izplačila neizplačanega dodatka pomoč in postrežbo, če je kadar koli v obdobju med 1. januarjem 2003 in 31. decembrom 2016 v skladu z vsakokrat veljavno zakonodajo, ki je urejala pokojninsko in invalidsko zavarovanje, izpolnjeval pogoje za pridobitev dodatka za pomoč in postrežbo in ga ni prejel, ker je eden od njegovih staršev prejemal dodatek za nego otroka. Upravičencu se pravica do izplačila neizplačanega dodatka za pomoč in postrežbo prizna za tisto obdobje, ko je izpolnjeval pogoje iz prejšnjega stavka. Na podlagi Zakona o spremembah in dopolnitvah zakona o izvrševanju proračunov Republike Slovenije za leti 2018 in 2019 (Uradni list RS, št. 71/17, 13/18 – ZJF-H, 83/18 in 19/19) znaša dodatek za pomoč in postrežbo za slepe osebe od 1. januarja 2019 dalje 300 evrov. Upravičencu ta znesek pripada za vsak mesec, ko so bili pogoji za prejemanje dodatka za pomoč in postrežbo izpolnjeni, pa ga ni prejemal. Upravičencu za neizplačani dodatek za pomoč in postrežbo ne pripadajo zamudne obresti, saj jim bo država izplačala najvišji znesek dodatka, torej višji, kakor je bil v letu 2003 in pozneje. **K 4. členu**V četrtem členu je določen postopek priznanja pravice do izplačila do dodatka za pomoč in postrežbo, ki se začne na podlagi vloge upravičenca pri Zavodu za pokojninsko in invalidsko zavarovanje Slovenije in se vodi v skladu z določbami o ugotavljanju upravičenosti do pravic iz pokojninskega in invalidskega zavarovanja po zakonu, ki ureja pokojninsko in invalidsko zavarovanje, če ta zakon ne določa drugače. Ta člen daje tudi podlago za izplačilo dodatka za pomoč in postrežbo v primeru smrti upravičenca, ki je v obdobju iz prejšnjega člena tega zakona izpolnjeval pogoje za izplačilo dodatka za pomoč in postrežbo. Četrti člen določa, da lahko vlogo za uveljavitev pravice do izplačila neizplačanega dodatka za pomoč in postrežbo v enem letu od uveljavitve tega zakona vloži eden od staršev ali zakoniti zastopnik umrlega upravičenca. **K 5. členu**Člen določa zagotovitev sredstev za izplačilo neizplačanega dodatka za pomoč in postrežbo. Sredstva v proračunu zagotovi Republika Slovenija. **K 6. členu** Šesti člen določa, da se izplačila po tem zakonu ne štejejo v dohodek, ki se upošteva pri uveljavljanju pravic iz javnih sredstev. Prav tako izplačila po tem zakonu niso obdavčljivi dohodek, saj je dodatek za pomoč in postrežbo oproščen plačila dohodnine.**K 7. členu**Določena je pravna podlaga za pridobivanje podatkov o upravičencih do dodatka za nego otroka iz zbirke podatkov, ki jo vodi ministrstvo, pristojno za delo, družino, socialne zadeve in enake možnosti, na podlagi zakona, ki ureja starševsko varstvo in družinske prejemke. Če so za ugotavljanje pravic in obveznosti uživalcev pravic po tem zakonu potrebni tudi podatki o družinskih članih zavarovancev in uživalcev pravic po tem zakonu, lahko zavod pridobiva podatke iz prvega odstavka tega člena tudi zanje.Določeno je, da se za vprašanja v zvezi z obdelovanjem, sporočanjem in varstvom podatkov uporablja zakon, ki ureja pokojninsko in invalidsko zavarovanje, podatki iz zbirke podatkov pa se hranijo pet let po pravnomočnosti odločitve o izplačilu neizplačanega dodatka za pomoč in postrežbo.**K 8. členu**Določen je začetek veljavnosti zakona.  |
|  |